ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Φεβρουαρίου 1991 για την έγκριση του προγράμματος 1991 για την κατανομή στα κράτη μέλη των πόρων που θα καταλογισθούν στο έτος προϋπολογισμού 1991 για τη χορήγηση τροφίμων που προέρχονται από τα αποθέματα παρέμβασης σε οργανισμούς που έχουν ορισθεί για τη διανομή τους στους απόρους της Κοινότητας ( 91/81/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 3730 /87 του Συμβουλίου της 10ης Δεκεμβρίου 1987 που καθορίζει τους γενικούς κανόνες για την παροχή τροφίμων από τα αποθέματα παρέμβασης σε ορισμένους οργανισμούς με σκοπό τη διανομή τους στους απόρους της Κοινότητας ( 1 ),

τον κανονισμό ( ΕΟΚ ) αριθ . 3744/87 της Επιτροπής της 14ης Δεκεμβρίου 1987 που καθορίζει τους λεπτομερείς κανόνες για τη χορήγηση τροφίμων που προέρχονται από τα αποθέματα παρέμβασης στους οργανισμούς που έχουν ορισθεί για τη διανομή τους στους απόρους της Κοινότητας ( 2 ), όπως τροποποιήθηκε τελευταία από τον κανονισμό ( ΕΟΚ ) αριθ . 2736/89 ( 3 ), και ιδίως το άρθρο 2,

τον κανονισμό ( ΕΟΚ ) αριθ . 1676/85 του Συμβουλίου της 11ης Ιουνίου 1985 περί της αξίας της λογιστικής μονάδας και των ισοτιμιών που εφαρμόζονται για τους σκοπούς της κοινής γεωργικής πολιτικής ( 4 ), όπως τροποποιήθηκε τελευταία από τον κανονισμό ( ΕΟΚ ) αριθ . 2205/90 ( 5 ), και ιδίως το άρθρο 2 παράγραφος 4,

Εκτιμώντας :

ότι, για να υλοποιηθεί το πρόγραμμα χορήγησης των τροφίμων αυτών, στους απόρους το οποίο θα χρηματοδοτηθεί από τους πόρους που είναι διαθέσιμοι κατά το έτος προϋπολογισμού 1991, η Επιτροπή πρέπει να εγκρίνει ένα πρόγραμμα - ότι το πρόγραμμα αυτό πρέπει να αναφέρει, ιδιαίτερα, την ποσότητα των προϊόντων ανά τύπο τα οποία πρέπει να αφαιρεθούν από τα αποθέματα της παρεμβάσεως για να διανεμηθούν σε κάθε κράτος μέλος και τους πόρους που είναι διαθέσιμοι για την εφαρμογή του προγράμματος αυτού σε κάθε κράτος μέλος - ότι το πρόγραμμα αυτό πρέπει επίσης να αναφέρει το επίπεδο των πιστώσεων που θα επιφυλαχθούν για να καλύψουν τις ενδοκοινοτικές δαπάνες μεταφοράς των προϊόντων παρεμβάσεως, όπως αναφέρεται στο άρθρο 7 του κανονισμού ( ΕΟΚ ) αριθ . 3744/87 -

ότι, για το πρόγραμμα 1991, με εξαίρεση τη Γερμανία, όλα τα κράτη μέλη έχουν δώσει τις πληροφορίες που ζητήθηκαν σύμφωνα με τις διατάξεις του άρθρου 1 παράγραφος 3 του κανονισμού ( ΕΟΚ ) αριθ . 3744/87 -

ότι, για να διεκολυνθεί η ευόδωση του σχεδίου αυτού, θα πρέπει να προσδιορισθεί η ισοτιμία που θα χρησιμοποιηθεί για την μετατροπή των Ecu σε εθνικό νόμισμα ώστε να αντικατοπτρίζεται η οικονομική πραγματικότητα -

ότι η Επιτροπή έλαβε σειρά αποφάσεων σχετικά με την κατανομή των πόρων που θα καταλογισθούν στο έτος προϋπολογισμού 1991 σε ορισμένα κράτη μέλη -

ότι είναι τώρα γνωστές οι διαθέσιμες πιστώσεις για την εφαρμογή του προγράμματος κατά το 1991 - ότι, για να διευκολυνθεί η άριστη χρησιμοποίηση των πιστώσεων του προϋπολογισμού, πρέπει να ληφθεί υπόψη ο βαθμός στον οποίο τα διάφορα κράτη μέλη χρησιμοποίησαν τους πόρους που τους χορηγήθηκαν το 1989 και το 1990, μεριμνώντας εντούτοις ώστε να μην προδικάζει ενδεχόμενες μεταγενέστερες χορηγήσεις σχετικές με το 1991 -

ότι, σύμφωνα με τια διατάξεις του άρθρου 1 παράγραφος 4 του κανονισμού ( ΕΟΚ ) αριθ . 3744/87, κατά τη διατύπωση του προγράμματος αυτού η Επιτροπή συμβουλεύθηκε μεγάλους οργανισμούς που ασχολούνται με τα προβλήματα των απόρων της Κοινότητας -

ότι τα μέτρα που προβλέπονται στην παρούσα απόφαση είναι σύμφωνα με τη γνώμη των σχετικών επιτροπών διαχείρισης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1

Το πρόγραμμα που αναφέρεται στο άρθρο 2 παράγραφος 1 του κανονισμού ( ΕΟΚ ) αριθ . 3744/87 εγκρίνεται για το 1991, όπως αναφέρεται στα ακόλουθα άρθρα . Άρθρο 2

1 . Λαμβάνοντας υπόψη το ανώτατο όριο των 2 419 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στο Βέλγιο :

- 600 τόνοι μαλακού σίτου,

- 500 τόνοι βουτύρου,

- 600 τόνοι βοείου κρέατος .

2 . Οι ποσότητες και οι πόροι που έχουν ήδη χορηγηθεί για το 1991 στο Βέλγιο με την απόφαση 90/498/ΕΟΚ της Επιτροπής ( 6 ) περιλαμβάνονται στο άρθρο αυτό . Άρθρο 3

Λαμβάνοντας υπόψη το ανώτατο όριο των 2 219 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στη Δανία :

- 20 τόνοι βουτύρου,

- 250 τόνοι βοείου κρέατος .

2 . Οι ποσότητες και οι πόροι που έχουν ήδη χορηγηθεί για το 1991 στη Δανία με την απόφαση 90/499/ΕΟΚ της Επιτροπής ( 7 ) περιλαμβάνονται στο άρθρο αυτό . Άρθρο 4

Λαμβάνοντας υπόψη το ανώτατο όριο των 13 482 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στην Ελλάδα :

- 4 000 τόνοι βοείου κρέατος . Άρθρο 5

Λαμβάνοντας υπόψη το ανώτατο όριο των 34 519 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στην Ισπανία :

- 39 800 τόνοι μαλακού σίτου,

- 11 000 τόνοι σκληρού σίτου,

- 8 000 τόνοι βουτύρου,

- 8 000 τόνοι βοείου κρέατος,

- 10 500 τόνοι ελαιολάδου . Άρθρο 6

1 . Λαμβάνοντας υπόψη το ανώτατο όριο των 27 814 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στη Γαλλία :

- 4 000 τόνοι μαλακού σίτου,

- 7 500 τόνοι σκληρού σίτου,

- 3 500 τόνοι βουτύρου,

- 4 500 τόνοι βοείου κρέατος,

- 1 200 τόνοι ρυζιού .

2 . Οι ποσότητες και οι πόροι που έχουν ήδη χορηγηθεί για το 1991 στη Γαλλία με την απόφαση 90/556/ΕΟΚ της Επιτροπής ( 8 ) περιλαμβάνονται στο άρθρο αυτό . Άρθρο 7

Λαμβάνοντας υπόψη το ανώτατο όριο των 4 178 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στην Ιρλανδία :

- 50 τόνοι βουτύρου,

- 1 450 τόνοι βοείου κρέατος . Άρθρο 8

1 . Λαμβάνοντας υπόψη το ανώτατο όριο των 24 457 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στην Ιταλία :

- 2 500 τόνοι μαλακού σίτου,

- 6 200 τόνοι σκληρού σίτου,

- 1 500 τόνοι ρυζιού,

- 1 000 τόνοι βουτύρου,

- 6 500 τόνοι βοείου κρέατος,

- 1 000 τόνοι ελαιολάδου .

2 . Οι ποσότητες και οι πόροι που έχουν ήδη χορηγηθεί για το 1991 στην Ιταλία με την απόφαση 90/646/ΕΟΚ της Επιτροπής ( 9) περιλαμβάνονται στο άρθρο αυτό . Άρθρο 9

Λαμβάνοντας υπόψη το ανώτατο όριο των 86 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στο Λουξεμβούργο :

- 30 τόνοι μαλακού σίτου,

- 20 τόνοι γάλακτος σε σκόνη,

- 15 τόνοι βοείου κρέατος . Άρθρο 10

Λαμβάνοντας υπόψη το ανώτατο όριο των 3 286 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στις Κάτω Χώρες :

- 269 τόνοι βουτύρου,

- 538 τόνοι βοείου κρέατος . Άρθρο 11

Λαμβάνοντας υπόψη το ανώτατο όριο των 9 588 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στην Πορτογαλία :

- 980 τόνοι μαλακού σίτου,

- 710 τόνοι σκληρού σίτου,

- 700 τόνοι ρυζιού,

- 500 τόνοι βουτύρου,

- 1 300 τόνοι βοείου κρέατος,

- 600 τόνοι ελαιολάδου,

- 600 τόνοι γάλακτος σε σκόνη . Άρθρο 12

Λαμβάνοντας υπόψη το ανώτατο όριο των 24 952 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στο Ηνωμένο Βασίλειο :

- 3 775 τόνοι βουτύρου,

- 2 965 τόνοι βοείου κρέατος . Άρθρο 13

Τρία εκατομμύρια Ecu επιφυλάσσονται για να καλύψουν τις ενδοκοινοτικές δαπάνες μεταφοράς που αναφέρονται στο άρθρο 2 παράγραφος 1 του κανονισμού ( ΕΟΚ ) αριθ . 3744/87 . Άρθρο 14

1 . Οι αποσύρσεις που αναφέρονται στα άρθρα 2 έως 12 μπορούν να γίνουν από την 1η Οκτωβρίου 1990 έως τις 31 Αυγούστου 1991 .

2 . Όλα τα ποσά σε Ecu πρέπει να μετατραπούν σε εθνικά νομίσματα με τις ισοτιμίες που εφαρμόζονται στις 2 Ιανουαρίου 1991 και δημοσιεύονται στην Επίσημη Εφημερίδα των Ευρωπαϊκών Κοινοτήτων, αριθ . C 1 της 3ης Ιανουαρίου 1991, σελίδα 1 . Άρθρο 15

Η παρούσα απόφαση απευθύνεται στα κράτη μέλη . Βρυξέλλες, 11 Φεβρουαρίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 352 της 15 . 12 . 1987, σ . 1 . ( 2 ) ΕΕ αριθ . L 352 της 15 . 12 . 1987, σ . 33 . ( 3 ) ΕΕ αριθ . L 263 της 9 . 9 . 1989, σ . 19 . ( 4 ) ΕΕ αριθ . L 164 της 24 . 6 . 1985, σ . 1 . ( 5 ) ΕΕ αριθ . L 201 της 31 . 7 . 1990, σ . 9 . ( 6 ) ΕΕ αριθ . L 277 της 9 . 10 . 1990, σ . 40 . ( 7 ) ΕΕ αριθ . L 277 της 9 . 10 . 1990, σ . 42 . ( 8 ) ΕΕ αριθ . L 314 της 14 . 11 . 1990, σ . 19. ( 9 ) ΕΕ αριθ . L 351 της 15 . 12 . 1990, σ . 51 .